LAOAG CITY – Dead on arrival iti Sinait, Ilocos Sur ti maysa a lalaki kalpasan a naidungpar iti poon ti kayo ti nagluganan da a motorsiklo idiay Brgy Gabut Norte, Badoc, Ilocos Norte.
Nabigbig ti natay a biktima a ni BJ Salaan idinto a ti kritikal ti kondisyun na iti Mariano Marcos Memorial Hospital and Medical Center iti Batac City ket ni Jefferson Laurellio agpada a resident e iti nasao a barangay.
Segun kenni P/Insp Joseph Tayaban, deputy chief of police ti PNP Badoc, napasamak ti insidente bayat a napardas ti panagtaray ti motorsiklo iti paset ti national highway ti Brgy Gabut Norte idi kellaat a naidungpar iti poon ti maysa a mahogany.
Gapu ti kapigsa ti pannakaidungpar ti lugan ket naibato dagiti dua a naglugan a poon ti nagsagabaan da ti sugat iti nagduduma a paset ti bagi da nangruna ti ulo dagitoy a poon ti nakatayan ti maysa.
Kuna ni Tayaban, gapu pay laeng ti kapigsa ti pannakaidungpar ti lugan ket naminpinsan a nadadael ti motorsiklo.
Segun ti imbestigasyun ti pulisya, dagiti dua a biktima ket agpada a nakainum ti arak idi napasamak ti aksidente.
ilo_Latn ilo_Latn ilo_Latn ilo_Latn ilo_Latn ilo_Latn